Roman Herzog

Romanas Hercogas (1934 m. balandžio 5 d. – 2017 m. sausio 10 d.) – vokiečių teisininkas, teisėtyrininkas konstitucionalistas, profesorius, politikas, 7-asis Vokietijos Prezidentas (1994–1999).

 Biografija 
Puikiai baigęs abitūrą (vidurkis – 1,0 balų), nuo 1953 m. Miuncheno universitete (LMU) studijavo teisę. 1957 m. išlaikė pirmąjį, 1961 m. – antrąjį valstybinį teisės egzaminą. 1958 m. apgynė disertaciją, teisės mokslų daktaras.

Iki 1964 m. LMU prof. Theodor Maunzo mokslinis asistentas, parengė habilitaciją. Iki 1965 m. LMU privatdocentas (dėstė teisę), nuo 1965 m. Berlyno laisvojo universiteto ordinarinis profesorius, Valstybinės teisės ir politikos katedros vedėjas, 1967–1968 m. Teisės fakulteto dekanas, 1968–1969 m. prodekanas. Nuo 1969 m. Špajero Vokietijos viešojo administravimo aukštosios mokyklos () Bendrosios valstybės teorijos ir politikos katedros vedėjas, 1971–1972 m. rektorius.

Kartu su kitais konstitucionalistais parašė ir išleido standartiniu tapusiu Vokietijos Konstitucijos komentarą (Grundgesetz-Kommentar Maunz/Dürig/Herzog/Scholz). 1981–1994 m. vienas iš krikščioniškojo savaitraščio Christ und Welt – Rheinischer Merkur leidėjų.

2000 m. vedė 6 laidas "Hercogas kalbasi su… " (Herzog spricht mit…) Bavarijos radijuje ().

1958 m. vedė Christiane Krauß. Sūnūs Markus (g. 1959 m.) ir Hans Georg (g. 1964 m.). Christiane Herzog mirė 2000 m. birželio 19 d. Miunchene, palaidotas Landshute.

2001 m. vedė Alexandra Freifrau von Berlichingen (g. 1941 m.), mergaut. fon Vultejus.

 Bibliografija 
 Grundrechtsbeschränkung nach dem Grundgesetz und Europäische Menschenrechtskonvention. Disertacija, 1958;
 Die Wesensmerkmale der Staatsorganisation in rechtlicher und entwicklungsgeschichtlicher Sicht. Habilitacija, 1964;
 Kommentar zum Grundgesetz „Maunz-Dürig-Herzog“ (Mitherausgeber), seit 1964;
 Evangelisches Staatslexikon (Mitherausgeber), seit 1966;
 Allgemeine Staatslehre, 1971;
 Staaten der Frühzeit. Ursprünge und Herrschaftsformen, 1988;
 Staat und Recht im Wandel, 1994;
 Vision Europa. Antworten auf globale Herausforderungen, Hamburg 1996;
 Kann man aus der Geschichte lernen? Abera Verlag, Hamburg 1997;
 Strukturmängel der Verfassung? Erfahrungen mit dem Grundgesetz. Deutsche Verlags-Anstalt, Stuttgart/München 2000;
 Jahre der Politik: die Erinnerungen. München: Siedler, 2007. ISBN 3-88680-870-X.

 Nuorodos 

 Roman Herzog biografija (Vokietijos istorijos muziejus);
 Roman Herzog Vokietijos Prezidento tinklavietėje .

Kategorija:Vokietijos prezidentai
Kategorija:Vokietijos žemių ministrai
Kategorija:Vokietijos Konstitucinio Teismo teisėjai